**ZÁPISNICA**

**zo XX. zasadnutia obecného zastupiteľstva obce**

**Košická Polianka, dňa 06.07.2021**

Prítomní: podľa prezenčnej listiny, ktorá tvorí súčasť zápisnice

Program:

1. Otvorenie.
2. Schválenie programu, určenie zapisovateľa a overovateľov zápisnice, voľba návrhovej komisie.
3. Voľba hlavného kontrolóra obce Košická Polianka.
4. Rôzne.
5. Diskusia.
6. Záver.

**K bodu 1.**

Zasadnutie obecného zastupiteľstva otvorila a viedla starostka obce Mgr. Marta Petrilová, ktorá privítala hlavného kontrolóra obce a všetkých prítomných poslancov. Konštatovala, že obecné zastupiteľstvo je uznášania schopné, prítomných bolo 6 poslancov. Poslanec Domonkoš sa ospravedlnil.

**K bodu 2.**

Za zapisovateľa zápisnice bola určená Mgr. Katarína Horváthová

Za overovateľov zápisnice boli určení: Adriana Behúnová, Róbert Papáč

Do návrhovej komisie boli navrhnutí a zvolení: Patrik Sudzina, Mgr. Jozef Košč

Starostka obce Mgr. Marta Petrilová konštatovala, že navrhnutí členovia do návrhovej komisie, zapisovateľ zápisnice, ako aj overovatelia zápisnice boli zvolení, za hlasovali všetci poslanci.

**K bodu 3.**

Starostka vyzvala poslankyňu Behúnovú, aby prečítala Zápisnicu z otvárania obálok pre voľbu hlavného kontrolóra zo dňa 23.6.2021. Ako ďalej uviedla, jediným kandidátom na funkciu hlavného kontrolóra bol Ing. Ľudovít Priester. Starostka mu dala slovo, aby sa predstavil. Poslanci jednohlasne vzali na vedomie jeho prihlášku a zvolili do funkcie hlavného kontrolóra obce Košická Polianka pána Ing. Ľudovíta Priestera na dobu od 7.7.2021 do 06.7.2027 v úväzku 9,33%. Obecné zastupiteľstvo konštatovalo, že voľba hlavného kontrolóra prebehla v súlade so zákonom o obecnom zriadení. Poslanci jednohlasne určili plat hl. kontrolóra a požiadali starostku uzatvorením pracovnej zmluvy s p. Ing. Ľudovítom Priesterom.

**K bodu 4.**

V bode rôzne starostka prečítala Žiadosť Rímskokatolíckej farnosti o dotáciu. Dotáciu vo výške 4000 € pre Rímskokatolícku farnosť Nanebovzatia Panny Márie poslanci neschválili. Za poskytnutie dotácie hlasovali poslanci Bodnár, Sudzina a Horváth. Hlasovania sa zdržali Behúnová, Papáč a Mgr. Košč. Dotáciu vo výške 3000€ schválili 5 prítomní poslanci. Zdržal sa poslanec Sudzina.

Starostka privítala projektanta zo spoločnosti ENERPRO s.r.o. Ing. Stanislava Počucha, ktorý bližšie informoval prítomných o umiestnení stavby – zriadenie novej kioskovej trafostanice, VN prípojky a vyvedenie výkonu z trafostanice do existujúcej NN siete. (viď uznesenie č. 169/2021). Starostka navrhla OZ, aby súhlasilo z umiestnením stavby. Všetci prítomní poslanci hlasovali za.

Starostka informovala prítomných o podanom Návrhu – „Oprava chyby v katastrálnom operáte“ podaného obcou Košická Polianka na Okresný úrad Košice – okolie dňa 14.6.2021 na základe“ Žiadosti o preverenie vlastníckeho stavu“ podanej Ľubomírom Štefkom, bytom Košická Polianka 136. Prítomní poslanci vzali tento list (návrh) na vedomie.

**K bodu 5.**

Poslanec Horváth informoval starostku, že v uličke kde býva so svojou rodinou nefunguje obecný rozhlas. Starostka prisľúbila nápravu.

**K bodu 6.**

Starostka obce ukončila rokovanie zastupiteľstva o 19.30 hod., poďakovala prítomným za účasť.

Overovatelia:

Adriana Behúnová Róbert Papáč

V Košickej Polianke 06.07.2021

Zapísala: Mgr. Katarína Horváthová